SPRÁVA ZO ZAHRANIČNEJ PRACOVNEJ CESTY
122/2016
1.  Účastník ZPC:

Nataša Hurtová, Ing., CVTI SR, Sekcia podpory vedy, Odbor medzinárodnej spolupráce, Národné kontaktné body pre H2020 - National Contact Points; NCP;  jazyk – anglický, ruský 
2.  Zahraničná pracovná cesta:
Štát, mesto: 	Nemecko
Termín: 	05.-08. júl 2016 
Prijímajúca organizácia: Bundesamt fur Strahlenschutz (BfS)
Účel cesty:  EURATOM – NUCL EU 2020 Tréning NCP
Spôsob financovania: Rozpočet projektu NUCL EU 2020 
3.  Rámcový program pobytu:
05. júl 2016 – cesta do Mníchova
06.-07. júl tréning, vrátane návštevy reaktora
07.-08. júl – návrat do Bratislavy
4.  Stručný priebeh rokovaní, resp.  študijného pobytu:
06. júl-  tréning
Chiara Pocatera, APRE, koordinátor projektu NUCL EU 2020, prezentovala súčasný stav implementácie projektu. Ako hlavný problém pri napĺňaní cieľa projektu, t.j. zlepšenia služieb poskytovaných NCP kam patrí konzistentnejšia podpora, ktorá má vyústiť do vyššej kvality predkladaných návrhov projektov, je skutočnosť, že národné kontaktné body zvyčajne nepracujú na plný úväzok v uvedenej oblasti. Je preto náročné vytvoriť štandardnú metodiku práce.
Marcus Beilmann, GRS, Project Management Agency – The Consultative Committee Euratom-Fission - WP 2016-17, vo svojej prezentácii sa venoval porovnaniu programu Horizont a zmluve EURATOM, zodpovedajúcim nariadeniam EC, najmä čl.7 a čl.14. Predstavil, ako je výskum organizovaný v Nemecku a predbežné hodnotenie účasti Nemecka do výziev v rámci pracovného programu na roky 2014-15. Informoval o prebiehajúcej príprave Scoping Paper na r. 2018 a o plánovanom zasadnutí programového výboru na október 2016.
Veronika Korritová TC AV CR, NCP zamerala svoju prezentáciu na špecifiká programu EURATOM a prvé výsledky/skúsenosti z výzvy 2014 – 15. Pripravila prehľad projektov financovaných v rámci WP 20114-15 spracované a zoradené podľa témy a typu akcie (CORDIS). Zdôraznila špecifickosť projektu CONCERT  (EJP – Cofund).
Katarina Rohsmann, FFG,  Právne a finančné pravidlá, zdôraznila, že treba venovať neustálu pozornosť rekapitulácia pravidiel, pretože ešte stále sa v predkladaných návrhoch nájdu chyby pri napĺňaní kritérií oprávnenosti. Je potrebné pripomínať žiadateľom, aby čítali program a text výzvy kvôli dodatočným špecifickým požiadavkám. Na praktickom príklade venovanom tvorbe konzorcií vysvetlila závislosť prepojených organizácií. Zrekapitulovala finančné nariadenie, smernicu EURATOM, H2020 a pracovný program a zmluvy grantovú aj konzorcionálnu. Upozornila na potrebu sledovať aktualizácie dokumentov, pretože napr. v prípade auditu sa audítori pridržiavajú AGA. V rámci projektového cyklu venovala osobitnú pozornosť tretím stranám a  pripojeným tretím stranám a tiež príprave rozpočtu projektu a oprávnenosti skutočných nákladov, výpočtu hodinovej sadzby, reportovaniu a platbám.
Annemarie Shmitt-Hannig, BfS, predstavila organizačnú štruktúru a stratégiu BfS a interakcie medzi medzinárodnými orgánmi vo vzťahu k jadrovej ochrane. Časť prezentácie venovala platformám s poznámkou, že po dokončení prípravných prác bude financovaná výskumná platforma o medicínskych aplikáciách. EURADOS pôvodne začala ako európsky projekt a neskôr sa transformovala na samostatnú jednotku; European ALARA network; EUTERP – European platform on Education and Training in Radiation Protection. Predstavila projekty, v ktorých je BfS zapojené: OPPERA, EPI-CT, ENETRAP III, COMET, CONCERT, SHAMISEN, ANNETT. Porovnala zapojenie platforiem do jednotlivých rámcových programov, z čoho vyplynulo, že v minulosti bolo veľa malých projektov  s malými rozpočtami, kým v súčasnosti je málo, ale veľkých projektov.
V rámci CONCERTu (manažment a administrácia projektu - BsF) je jeden pracovný balík  zameraný na využitie veľkej infraštruktúry. BfS je členom všetkých platforiem. Členstvo v platformách je spôsob, ako mať dosah a vplyv na EURATOM program. 
Michael Warning, BfS, nadviazal na prezentáciu CONCERTu a venoval sa podmienkam výzvy a finančným pravidlám pre EJP. Vysvetlil spolufinancovanie (70 %) a rozdiel spolufinancovania administrácie a manažmentu (100%) a ostatných WP (okolo 50 % a je rôzne). Finančná podpora tretej strane (30 %) musí prísť zo strany prijímateľa a len jemu bude refundovaná. Upozornil na odlišnú terminológiu a nevyhnutnosť sledovať text výzvy.
Marie Habich, ETAG, tipy a rady pre NCP ako konzultantov – veľmi živá a interaktívna prezentácia založená na typológii klienta, ktorý má záujem o konzultáciu. Spoločnou aktivitou sme sa dopracovali k typom potenciálnych partnerov, rozdielom medzi prijímateľom a asociovaným partnerom. Zaoberali sme sa spôsobom oslovenia partnerov do konzorcia.
07. júl -  tréning a návšteva reaktora
Andreas Schaffrath, GRS predstavil GRS a venoval sa medzinárodnej spolupráci.
Wolfram Harms, vo svojej prezentácii How to write a good proposal and how to find partners prešiel účastnícky portál, žiadosť, súvisiace dokumenty a zameral sa na tvorbu konzorcií, kde je potrebné zvažovať skúsenosť so spoluprácou, kontakty, odporúčania, konferencie, členstvá, sociálne siete, neodkláňať sa od znenia výzvy a byť aktívny. Upozornil, že práca experta zvyšuje kvalitu návrhu. Z diskusie vyplýva, že skutočne najlepšia cesta ku hľadaniu partnerov je networking. 
Anna Krussenberg, GRS, projekt NUSMoR Nugenia small modular reactor
Na uvedenom projekte predstavila dvojkrokovú procedúru a opakovane upozornila na potrebu aktívnej prácu s účastníckym portálom, pretože je dôležité vybrať si a ďalej pracovať s relevantnými dokumentami. Zdôrazňovala neustálu kontrolu údajov a presných inštrukcií, aby partneri predchádzali zbytočným chybám. 

Walter Steininger, PTKA, International cooperation in geological disposal
Predstavil technologickú platformu IGDP-TP ako dobre etablované fórum. Uviedol smernicu 
2011/70 Euratom ako základný dokument a venoval sa strategickým dokumentom, t.j.  Vision paper, SRA, DP, ktoré možno nájsť na webe TP.

JOPRAD – Towards a Joint Programming in Radioactive Waste Management - koordinácia národných výskumných programov všade tam, kde JP identifikovalo synergie. Národné programy majú záväzok dať na výskum peniaze a výskumné entity. JOPRAD je koordinačnou a podpornou akciou. 

Bernhard Kienzler, KIT/INE, FIRST-NUCLIDES Project – príklad úspešného projektu
Prezentácia bola veľmi podrobná  a zameraná na jednotlivé kroky partnerov od úvodného zahajujúceho stretnutia projektu.

Poobede pokračoval program návštevou FRM II s odborným výkladom.
6.   Odporúčané závery
Pokračovať v každodennej práci s odbornou vedeckou komunitou v rozsahu zadefinovaných kompetencií a zlepšovaní prenosu informácií počas programovacieho obdobia, podieľať sa na formovaní národných pozícií a zamerať sa na analýzu účasti, resp. príčin nízkej účasti  Slovenska v jednotlivých výzvach. Prepracovať a zintenzívniť model práce s odbornou verejnosťou v spolupráci s národným koordinátorom.

7.   Očakávaný prínos
ZPC bola naplánovaná v rámci projektu NUCL EU2020 so zameraním na tréning NCP a porovnanie metód práce a pretavenie skúseností do každodennej práce NCP v slovenských podmienkach v snahe zvýšiť zapojenie i mieru úspešnosti SK partnerov v relevantných oblastiach.

8.    Spôsob  výsledkov ZPC, prenos získaných informácií
Získané informácie budú využívané pri každodennej práci NCP s klientmi, prezentované na porade NCP a tiež pri napĺňaní cieľa projektu NUCL EU2020. Materiály v elektronickej podobe uložené u NCP H2020. 

Správu vypracoval: Ing. Nataša Hurtová			                  ......................................

Dátum: 11. júl 2016
								
Správu schválil:  prof. RNDr. Ján TURŇA, CSc., generálny riaditeľ  ......................................